KOMMISSIONENS DIREKTIV 96/65/EF af 11. oktober 1996 om tilpasning til den tekniske udvikling for fjerde gang af Rådets direktiv 88/379/EØF om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater og om ændring af direktiv 91/442/EØF om farlige præparater, hvis emballage skal være forsynet med børnesikrede lukninger (Tekst af betydning for EØS)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 88/379/EØF af 7. juni 1988 om indbyrdes tilnærmelse af medlemsstaternes love og administrative bestemmelser om klassificering, emballering og etikettering af farlige præparater (1), senest ændret ved Kommissionens direktiv 93/18/EØF (2), særlig artiklerne 6 og 15, og

ud fra følgende betragtninger:

Bilag VI til Rådets direktiv 67/548/EØF (3), senest ændret ved Kommissionens direktiv 96/54/EF (4), indeholder nye kriterier og en ny R-sætning for »aspirationsfare« under farekategorien »skadelig«, og specielt R-sætning 65;

bestemmelserne i bilag I til direktiv 88/379/EØF bør derfor suppleres;

i bilaget til Kommissionens direktiv 91/442/EØF (5) defineres i henhold til artikel 6 i direktiv 88/379/EØF de særlige egenskaber hos visse præparater, som skal være forsynet med børnesikrede lukninger; disse særlige egenskaber bør revideres, så de svarer til kriterierne for »aspirationsfare« i bilag VI til direktiv 67/548/EØF;

de i dette direktiv fastsatte foranstaltninger er i overensstemmelse med udtalelse fra udvalget for tilpasning af direktiver til den tekniske udvikling - fjernelse af tekniske handelshindringer på området farlige stoffer og præparater -

UDSTEDT FØLGENDE DIREKTIV:

Artikel 1

Bilag I i direktiv 88/379/EØF suppleres med et nyt punkt 1.3. som vist i bilag I til nærværende direktiv.

Artikel 2

Direktiv 91/442/EØF ændres således:

- Artikel 2 erstattes af følgende artikel:

»Artikel 2

Bestemmelserne i artikel 1 og 2 i direktiv 90/35/EØF samt i artikel 1 i nærværende direktiv finder ligeledes anvendelse på præparater, der udbydes eller sælges til offentligheden i emballager under tryk eller i beholdere udstyret med en forseglet sprayanordning, dog med undtagelse af de præparater, der er omhandlet i litra a) i bilaget.«

- Bilaget erstattes af bilag II til nærværende direktiv.

Artikel 3

1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 31. maj 1998 og underretter straks Kommissionen herom.

2. Dette direktiv træder i kraft på tredjedagen efter dets offentliggørelse i De Europæiske Fællesskabers Tidende.

3. Når medlemsstaterne vedtager disse bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne.

Artikel 4

Dette direktiv er rettet til medlemsstaterne.

Udfærdiget i Bruxelles, den 11. oktober 1996.

På Kommissionens vegne

Martin BANGEMANN

Medlem af Kommissionen

(1) EFT nr. L 187 af 16. 7. 1988, s. 14.

(2) EFT nr. L 104 af 29. 4. 1993, s. 46.

(3) EFT nr. 196 af 16. 8. 1967, s. 1.

(4) EFT nr. L 248 af 30. 9. 1996, s. 1.

(5) EFT nr. L 238 af 27. 8. 1991, s. 25.

BILAG I

Følgende punkt 1.3. tilføjes til bilag I til direktiv 88/379/EØF:

»1.3. Præparater, som indebærer en aspirationsfare

Præparater, som indebærer en aspirationsfare (R 65) skal klassificeres og mærkes efter kriterierne i afsnit 3.2.3. i bilag VI til direktiv 67/548/EØF.

Ved anvendelse af den konventionelle metode i medfør af artikel 3, stk. 5, litra c), nr. i) og ii) i direktiv 88/379/EØF, skal der ikke tages hensyn til klassificering af stoffer med R 65.«

BILAG II

»BILAG

Egenskaber som omhandles i artikel 1:

a) Præparater, som indebærer en aspirationsfare (R 65) og klassificeret og mærket i henhold til afsnit 3.2.3. i bilag VI til direktiv 67/548/EØF.

b) Mindst et af nedennævnte stoffer forekommer i en koncentration, der er lig med eller større end den nedenfor anførte.

>TABELPOSITION>